smcproject/ml-wiki-sentences huggingface dataset:
ചിത്രശാല ഭൂപടശലഭം അവലംബം ↑ ↑ {{ cite web }} : Cite has empty unknown parameter: | dead-url= ( help ) 1 2 3 ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ വിക്കിസ്പീഷിസിൽ Cyrestis_thyodamas എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cyrestis_thyodamas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഭൂദാന പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Bhoodan_movement ആചാര്യ വിനോബാ ഭാവേ .
ഇദ്ദേഹമാണ് ഭൂദാന പ്രസ്ഥാനം ആരംഭിച്ചത്.
സമ്പന്നരിൽ നിന്ന് ഭൂമി ദാനമായി സ്വീകരിച്ച് ഭൂരഹിതർക്ക് സൗജന്യമായി വിതരണം ചെയ്യുക എന്ന ലക്ഷ്യത്തോടെ ആരംഭിച്ച ഒരു പ്രസ്ഥാനമാണ് ഭൂദാന പ്രസ്ഥാനം ( ഹിന്ദി : भूदान आन्दोलन ).
മഹാത്മാഗാന്ധിയുടെ ശിഷ്യനായിരുന്ന ആചാര്യ വിനോബാ ഭാവേയുടെ നേതൃത്വത്തിൽ 1951 ഏപ്രിൽ 18 -ന് തെലങ്കാനയിലെ പോച്ചംപള്ളി എന്ന ഗ്രാമത്തിലാണ് ഈ പ്രസ്ഥാനം ആരംഭിച്ചത്.
പോച്ചംപള്ളിയിലെ പട്ടിണിപ്പാവങ്ങളായ ദലിതർക്ക് 80 ഏക്കർ ഭൂമി ദാനം ചെയ്യുമോയെന്ന് വിനോബാ ഭാവേ ചോദിച്ചപ്പോൾ രാമചന്ദ്ര റെഡ്ഡി എന്ന സമ്പന്നൻ മുന്നോട്ടുവരികയും 100 ഏക്കർ ഭൂമി ദാനമായി നൽകുകയും ചെയ്തതോടെയാണ് ഭൂദാന പ്രസ്ഥാനത്തിനു തുടക്കം കുറിക്കുന്നത്.
പോച്ചംപള്ളി ഗ്രാമത്തിന്റെ പേര് പിന്നീട് ഭൂദാൻ പോച്ചംപള്ളി എന്ന് പുനർനാമകരണം ചെയ്തു.
ഭൂദാന പ്രസ്ഥാനത്തിന്റെ പ്രചരണാർത്ഥം വിനോബാ ഭാവേയും അനുയായികളും ഇന്ത്യയിലുടനീളം പദയാത്രകൾ നടത്തി.
രാജ്യത്തിന്റെ പല ഭാഗത്തു നിന്നും 5000 ഗ്രാമങ്ങൾ ഉൾപ്പെടെ 40 ലക്ഷം ഏക്കർ ഭൂമി ദാനമായി ലഭിക്കുകയും അവയെല്ലാം ദരിദ്രർക്കു വിതരണം ചെയ്യുകയും ചെയ്തു.
സ്വതന്ത്ര ഇന്ത്യയിലെ ആദ്യകാല ബഹുജനമുന്നേറ്റമായി മാറിയ ഭൂദാന പ്രസ്ഥാനത്തിലേക്ക് ഇന്ത്യൻ പ്രധാനമന്ത്രി ചന്ദ്രശേഖർ ഉൾപ്പെടെയുള്ള പ്രമുഖർ ഭൂമി ദാനം ചെയ്തിരുന്നു.
ഭൂദാന പ്രസ്ഥാനത്തിൽ നിന്നും പ്രചോദനമുൾക്കൊണ്ട് ഇന്ത്യയിലും വിദേശത്തും സമാന പ്രസ്ഥാനങ്ങൾ ഉയർന്നുവന്നു.
കേരളത്തിൽ നടപ്പാക്കിയ ഭൂപരിഷ്കരണ നിയമത്തിലും ഈ പ്രസ്ഥാനത്തിന്റെ ആശയങ്ങളുണ്ട്.
രാജ്യത്തിനകത്തും പുറത്തും നിരവധി പേരെ സ്വാധീനിച്ച ഭൂദാൻ പ്രസ്ഥാനം 1957 വരെ ശക്തമായി മുന്നേറിയെങ്കിലും പിന്നീട് ദുർബലമാകാൻ തുടങ്ങി.
ഇന്ത്യയിലെ ഭൂരഹിതരിൽ നല്ലൊരു ശതമാനത്തിനും ഭൂമി നേടിക്കൊടുത്ത ഈ പ്രസ്ഥാനം 1974 -ഓടുകൂടി ഏതാണ്ട് പൂർണ്ണമായും പ്രവർത്തനം അവസാനിപ്പിച്ചു.
ആരംഭം തെലങ്കാനയിലെ ഭൂദാൻ പോച്ചംപള്ളി ഗ്രാമം.
1948 -ൽ ഗാന്ധിജിയുടെ മരണശേഷം അഹിംസാ സിദ്ധാന്തം പ്രചരിപ്പിക്കുന്നതിന്റെ ചുമതല അദ്ദഹത്തിന്റെ ശിഷ്യനും ആത്മീയ പിൻഗാമിയുമായ ആചാര്യ വിനോബാ ഭാവെ ഏറ്റെടുത്തു.
ഇതിനായി അദ്ദഹത്തിന്റെ പ്രവർത്തനങ്ങൾ പൗണാർ ആശ്രമത്തിൽ നിന്നും രാജ്യത്തിന്റെ വിവിധ ഭാഗങ്ങളിലേക്ക് വ്യാപിപ്പിക്കേണ്ടതായി വന്നു.
സമൂഹത്തിൽ ഏവരുടെയും ഉയർച്ച ലക്ഷ്യമാക്കിക്കൊണ്ടുള്ള സർവ്വോദയ എന്ന ഗാന്ധിയൻ ദർശനത്തിന്റെ വക്താവായിരുന്നു വിനോബാ ഭാവേ.
ഇതുമായി ബന്ധപ്പെട്ട് 1951 -ൽ നടന്ന മൂന്നാമത് സർവോദയ സമ്മേളനത്തിൽ പങ്കെടുക്കുവാൻ അദ്ദേഹം ഹൈദ്രാബാദിനടുത്തുള്ള ശിവറാംപള്ളിയിൽ എത്തിച്ചേർന്നു.
കമ്മ്യൂണിസ്റ്റ് വിപ്ലവവും ഭൂവുടമകളുടെ ചൂഷണവും മൂലം ദുരിതമനുഭവിച്ചുകൊണ്ടിരുന്ന ഗ്രാമവാസികളെ കാണുവാൻ അദ്ദേഹം തീരുമാനിച്ചു.
1951 ഏപ്രിൽ 18 -ന് നൽഗൊണ്ട ജില്ലയിലെ പോച്ചംപള്ളി ഗ്രാമത്തിൽ എത്തിച്ചേർന്ന ഗാന്ധിശിഷ്യന് ഊഷ്മളമായ സ്വീകരണമാണ് ഗ്രാമവാസികൾ നൽകിയത്.
700 കുടുംബങ്ങൾ വസിച്ചിരുന്ന ആ ഗ്രാമത്തിൽ മൂന്നിൽ രണ്ടുഭാഗം കുടുംബങ്ങൾക്കും സ്വന്തമായി ഭൂമിയുണ്ടായിരുന്നില്ല.
സർക്കാരിന്റെ ഭാഗത്തുനിന്നും അവർക്ക് യാതൊരു സഹായവും ലഭിച്ചിരുന്നില്ല.
പോച്ചംപള്ളിയിലെ പട്ടിണിപ്പാവങ്ങളായ ദലിതർക്കു കൃഷി ചെയ്ത് ജീവിക്കുവാൻ 80 ഏക്കർ ഭൂമി ദാനം ചെയ്യണമെന്ന് വിനോബാഭാവേ ഗ്രാമവാസികളോട് അഭ്യർത്ഥിച്ചു.
ആ ഗ്രാമത്തിലെ ഒരു ഭൂവുടമയായിരുന്ന രാമചന്ദ്ര റെഡ്ഡി മുന്നോട്ടുവരികയും 100 ഏക്കർ ഭൂമി ദാനം ചെയ്യുന്നതായി പ്രഖ്യാപിക്കുകയും ചെയ്തു.
ഈ സംഭവം വിനോബാ ഭാവയെ ഏറെ സ്വാധീനിക്കുകയും രാജ്യവ്യാപകമായി ഭൂദാന പ്രസ്ഥാനം ആരംഭിക്കുവാൻ പ്രേരണ നൽകുകയും ചെയ്തു.
ഭൂദാന യാത്രകൾ
വായുവും വെള്ളവും വെളിച്ചവും പോലെ ഭൂമിയും പൊതുമുതലാണ്.
സ്വകാര്യ ഉടമസ്ഥത പാടില്ല
— വിനോബാ ഭാവേ , ഭൂദാന പ്രചരണ ജാഥകൾക്കു നൽകിയ മുദ്രാവാക്യം
സമ്പന്നരുടെ ഭൂമിയുടെ ഒരംശം ദാനമായി സ്വീകരിച്ച് ദരിദ്രർക്കു വിതരണം ചെയ്യുക എന്ന ലക്ഷ്യത്തോടെ രൂപംകൊണ്ട
ഭൂദാന പ്രസ്ഥാനത്തിന്റെ പ്രചരണാർത്ഥം വിനോബാ ഭാവേയുടെ നേതൃത്വത്തിൽ ഇന്ത്യയിലുടനീളം കാൽനടജാഥകൾ സംഘടിപ്പിച്ചു.
പോച്ചംപള്ളിയിൽ നിന്നും നാഗ്പൂരിലെ പൗണാർ ആശ്രമത്തിലേക്കാണ് ആദ്യത്തെ കാൽനടജാഥ നടന്നത്.
70 ദിവസം കൊണ്ട് 12000 ഏക്കർ ഭൂമി ദാനമായി ലഭിച്ചു.
പ്രധാനമന്ത്രി ജവഹർലാൽ നെഹ്റുവിന്റെ ക്ഷണം സ്വീകരിച്ചുകൊണ്ട് പൗണാർ ആശ്രമത്തിൽ നിന്നും ഡൽഹിയിലേക്ക് വിനോബാ ഭാവേയുടെ നേതൃത്വത്തിൽ പദയാത്ര നടന്നു.
ഈ യാത്രയിൽ 18000 ഏക്കർ ഭൂമിയാണ് ദാനമായി ലഭിച്ചത്.
പാവങ്ങൾക്ക് ദാനമായി നൽകുന്ന ഭൂമിക്ക് ഭൂദാനപട്ടയം നൽകാനുള്ള പ്രത്യേക അധികാരം വിനോബാഭാവേക്കു സർക്കാർ നൽകി.
സ്വകാര്യ ഉടമസ്ഥത പാടില്ല എന്ന സന്ദേശവുമായി വിനോബാഭാവേയുടെ നേതൃത്വത്തിൽ രാജ്യത്തിന്റെ പല ഭാഗത്തും കാൽനടജാഥകളും ഭൂദാനവും നടന്നു.
5000 ഗ്രാമങ്ങൾ ഉൾപ്പെടെ ലക്ഷക്കണക്കിന് ഏക്കർ ഭൂമി ദാനമായി ലഭിച്ചു.
ഇന്ത്യൻ പ്രധാനമന്ത്രി ചന്ദ്രശേഖർ ഉൾപ്പെടെയുള്ള ദേശീയ നേതാക്കളും ഭൂമി ദാനം ചെയ്തു.
വലിയ ജനപിന്തുണ ലഭിച്ചതോടെ ഭൂദാൻ പ്രസ്ഥാനം സ്വതന്ത്ര ഇന്ത്യയിലെ ഒരു ബഹുജനമുന്നേറ്റമായി മാറി.
ഈ പ്രസ്ഥാനത്തിലൂടെ രാജ്യത്തെ ഭൂരഹിതരിൽ നല്ലൊരു ശതമാനം പേർക്കും ഭൂമി ലഭിച്ചു.
ഭൂദാൻ പ്രസ്ഥാനത്തിൽ നിന്നും പ്രചോദനം ഉൾക്കൊണ്ട് സമ്പത്തീദാൻ, ഗ്രാമദാൻ, ജീവൻദാൻ, സാധൻ ദാൻ എന്നിങ്ങനെയുള്ള പ്രസ്ഥാനങ്ങളും രൂപംകൊണ്ടു.
ഭൂദാനപ്രസ്ഥാനം ഇന്ത്യയിലെയും വിദേശത്തെയും ചിന്തകന്മാരെ സ്വാധീനിച്ചിട്ടുണ്ട്.
അടുത്ത കാലത്ത് പൂർവ്വദിക്കിൽ നിന്നും വരുന്ന ഏറ്റവും ക്രിയാത്മകമായ ചിന്തയാണ് ഗ്രാമദാൻ എന്ന് അമേരിക്കൻ ചിന്തകനായ ലൂയി ഫിഷർ അഭിപ്രായപ്പെട്ടു.
ഇംഗ്ലീഷ് കവിയായിരുന്ന ആൽഫ്രഡ് ടെന്നിസന്റെ ചെറുമകൻ ഹല്ലാം ടെന്നിസൻ ഭൂദാൻ പ്രസ്ഥാനത്തെക്കുറിച്ച് ദ സെയ്ന്റ് ഓൺ ദ മാർച്ച് എന്ന പുസ്തകം രചിച്ചു.
വിനോബാ ഭാവേയുമൊത്ത് ഇന്ത്യയിലെ ഗ്രാമങ്ങളിലൂടെ നടത്തിയ യാത്രകളെക്കുറിച്ച് ടെന്നിസൻ ഈ ഗ്രന്ഥത്തിൽ വിശദീകരിക്കുന്നു.
'ഇന്ത്യയിൽ നവോത്ഥാനത്തിനുള്ള സന്ദേശമാണ് ഭൂദാന പ്രസ്ഥാനം നൽകുന്നതെന്ന് ഇന്ത്യയിലേക്കുള്ള അമേരിക്കൻ അംബാസഡറായിരുന്ന ചെസ്റ്റർ ബൗൾസ് തന്റെ ദ ഡയമെൻഷൻസ് ഓഫ് പീസ് എന്ന പുസ്തകത്തിൽ പറയുന്നു.
മാർക്സിസ്റ്റ് ചിന്താഗതിക്കാരനായിരുന്ന ജയപ്രകാശ് നാരായണനെയും ഭൂദാന പ്രസ്ഥാനം ആകർഷിച്ചിരുന്നു.
ശക്തിക്ഷയം
1951 -ൽ ആരംഭിച്ച ഭൂദാൻ പ്രസ്ഥാനം 1957 വരെ ശക്തമായി മുന്നേറിയെങ്കിലും പിന്നീട് പ്രസ്ഥാനത്തിന്റെ ശക്തി ക്ഷയിച്ചുവന്നു.
1974 -ഓടെ പ്രസ്ഥാനത്തിന്റെ പ്രവർത്തനം ഏതാണ്ട് പൂർണ്ണമായും നിലച്ചു.
ഇതും കാണുക ചുനങ്ങാട് കുഞ്ഞിക്കാവമ്മ അവലംബം
ഭൂദാൻ പോച്ചംപള്ളി ഇംഗ്ലീഷ് വിലാസം https://ml.wikipedia.org/wiki/Bhoodan_Pochampally
17°23′10″N 78°38′36″E ﻿ / ﻿ 17.3861°N 78.6433°E ﻿ / 17.3861; 78.6433 ആന്ധ്രാപ്രദേശിലെ നൽഗൊണ്ട ജില്ലയിലെ ഒരു പ്രദേശമാണ് ഭൂദാൻ പോച്ചംപള്ളി ( തെലുഗ് : భూధాన్ పోచంపల్లి ).
പ്രശസ്തമായ പോച്ചംപള്ളി സാരി‎ അടക്കമുള്ള വസ്ത്രങ്ങളുടെ നിർമ്മാണ കേന്ദ്രമായ പോച്ചംപള്ളിയെ സിൽക്ക് സിറ്റി എന്ന് വിശേഷിപ്പിക്കാറുണ്ട്.
ഭൂദാനപ്രസ്ഥാനവും പോച്ചംപള്ളിയും
ഭൂദാനപ്രസ്ഥാനത്തിന്റെ പ്രയോക്താവായിരുന്ന ആചാര്യ വിനോബഭാവെയുടെ അഭ്യർത്ഥന മാനിച്ച് ജമീന്ദർമാർ ഗ്രാമീണർക്കായി ദാനം ചെയ്ത സ്ഥലമായതിനാലാണ് 'ഭൂദാൻ പോച്ചംപള്ളി' എന്ന പേരിൽ ഈ പ്രദേശം അറിയപ്പെടുന്നത്.
ഭൂദാനപ്രസ്ഥാനം വഴിയായി രൂപീകൃതമായ ആദ്യ ഗ്രാമവും കൂടിയാണിത്.
ഭൂനിലാവ് ഇംഗ്ലീഷ് വിലാസം https://ml.wikipedia.org/wiki/Earthlight_(astronomy) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൂര്യപ്രകാശം ഭൂമിയുടെ ഉപരിതലത്തിൽ തട്ടി പ്രതിഫലിക്കുന്നതിനെയാണ് ഭൂനിലാവ് എന്ന് പറയുന്നത്.
ഭൗമോപരിതലത്തിന്റെ പ്രത്യേകതയും ജലസാന്നിധ്യവും കാരണം വീഴുന്ന സൂര്യപ്രകാശത്തിന്റെ 37% പ്രതിഫലിപ്പിക്കാൻ ഭൂമിക്ക് സാധിക്കും.
ഭൂനിലാവിൽ ചന്ദ്രനിലിരുന്ന് പുസ്തകം വായിക്കാവുന്നത്ര വെളിച്ചം ഉണ്ടാകും.
ഭൂപടത്തിൽ ഇല്ലാത്ത ഒരിടം ഇംഗ്ലീഷ് വിലാസം https://ml.wikipedia.org/wiki/Bhoopadathil_Illatha_Oridam
ജോ ചാലിശ്ശേരി സംവിധാനം ചെയ്ത് 2012-ൽ പുറത്തിറങ്ങിയ ഒരു മലയാളചലച്ചിത്രമാണ് ഭൂപടത്തിൽ ഇല്ലാത്ത ഒരിടം .
ശ്രീനിവാസൻ , നിവിൻ പോളി , രാജശ്രീ നായർ, ഇനിയ എന്നിവരാണ് ഈ ചിത്രത്തിൽ പ്രധാനവേഷങ്ങളിൽ അഭിനയിച്ചിരിക്കുന്നത്.
സേതുവിന്റെ ദേശത്തിന്റെ വിജയം എന്ന നോവലിനെ ആസ്പദമാക്കിയുള്ള സംവിധായകന്റെ തിരക്കഥയ്ക്ക് രതീഷ് സുകുമാരൻ സംഭാഷണം രചിച്ചിരിക്കുന്നു.
ഡേവിഡ് കാച്ചപ്പിള്ളി പ്രൊഡക്ഷൻസിന്റെ ബാനറിൽ ഡേവിഡ് കാച്ചപ്പിള്ള നിർമ്മിച്ച ഈ ചിത്രം സുജാത ഫിലിംസ് വിതരണം ചെയ്തിരിക്കുന്നു.
അഭിനേതാക്കൾ ശ്രീനിവാസൻ – മാധവൻകുട്ടി രാജശ്രീ നായർ – വിമല നിവിൻ പോളി – മുരളി ഇനിയ – ഭാമ ഇന്നസെന്റ് – എസ്.ഐ. ഇടിക്കുള നെടുമുടി വേണു – എഴുത്തച്ഛൻ അജു വർഗ്ഗീസ് – മധു കെ.പി.എ.സി. ലളിത സുരാജ് വെഞ്ഞാറമൂട് സലീം കുമാർ – ആന്റോ മണിയൻപിള്ള രാജു ഇന്ദ്രൻസ് ലക്ഷ്മിപ്രിയ കൊച്ചുപ്രേമൻ – അരവിന്ദൻ എൻ.എൽ. ബാലകൃഷ്ണൻ ചേമ്പിൽ അശോകൻ ശശി കലിംഗ – കുമാരൻ സീനത്ത് – കാർത്ത്യായി സുനിൽ സുഖദ – സേഠ് അംബിക നായർ സംഗീതം
സംഗീതസംവിധാനം നിർവ്വഹിച്ചിരിക്കുന്നത് മോഹൻ സിതാര .
"പ്രണയസ്വരം" റഫീക്ക് അഹമ്മദ് വിനീത് ശ്രീനിവാസൻ , അല 4:58 2.
"ആകാശപ്പൂങ്കടക്കീഴെ" ഏങ്ങണ്ടിയൂർ ചന്ദ്രശേഖരൻ പ്രിയ ജെർസൻ 4:54 3.
"ഓർമ്മകളിലോർമ്മകളിൽ" ഏങ്ങണ്ടിയൂർ ചന്ദ്രശേഖരൻ വിജയ് യേശുദാസ് 5:50 4.
"പ്രണയസ്വരം" റഫീക്ക് അഹമ്മദ് വിനീത് ശ്രീനിവാസൻ 4:58 പുറത്തേക്കുള്ള കണ്ണികൾ ഭൂപടത്തിൽ ഇല്ലാത്ത ഒരിടം – മലയാളസംഗീതം.
ഭൂനിയമം സ്വാതന്ത്യപ്രാപ്തിക്കുമുൻപ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിൽ ഒരു പുതിയ സാമൂഹികക്രമം രൂപപ്പെട്ടുന്നതിനു വഴിതെളിച്ച ഭൂനിയമങൾ പലതും കെരലതിലെ 3 പ്രദെശിക വിഭാഗങളിലും പണ്ട മുതൽതന്നെ നടപ്പിൽ വന്നിട്ടുണ്ടായിരുന്നു.
കുടിയാനവന്റെ അവശതകൾ പരിഹരിക്കുന്നതിനുള്ള നിയമങൾ പതൊൻപതാം നൂറ്റാണ്ടൈൽ തന്നെ ഉണ്ടായിട്ടുണ്ട്.
കൊല്ലം 1040 (1865ജൂൺ)-ൽ തിരുവിതാംകൂറിൽ പുറപ്പെടുവിച്ച പാട്ടവിളംബരം പണ്ടാരവകഭൂമി കൈവശം വച്ചിരുന്നവർക്കു ജന്മാവകാശം നല്കുകയും കുടിയാനവനെ കാരണംകൂടാതെ ഒഴിപ്പിക്കുന്നതു തടയുകയും ചെയ്തു.
1042 (1867)-ലെ രാജകീയവിളംബരം ജന്മിയുടയും കുടിയാനവന്റെയും കടമകളും അവകാശങളും നിർവചിച്ചു.
ഭൂനിറ്റയമങൾ സ്വാതന്ധ്ര്യപ്രാപ്തിയ്ക്കുശെഷം:
കെരളതിലൊരു പുതിയ സാമൂഹികക്രമം രൂപപ്പെടുന്നതിനു സഹായിച്ച ഭൂനിയമങൾ പലതും സ്വത്ൻഡൃയതിനു മുൻപ്തന്നെ നിലവിൽ വന്നു.
കുടിയാൻ അവന്റെ അവശതകൾ പരിഹരിക്കാനുള്ള നിയമങൾ പതൊൻപതാം നൂറ്റാണ്ടടിൽതന്നെ ഉണ്ടടായി.
ആദ്യതെ ലക്ഷ്യം നെടുന്നതിനു കുടിയാന്മാരുടെ കൈവശാവകശം ഉരപ്പിക്കുകയും മര്യാദപ്പട്ടം നിച്ചയിക്കുകയും കുടിയാന്മാർക്കു ജന്മാവകാശം നെടിക്കൊടുക്കുകയും ചെയ്യുന്ന നിയമങൾ രൂപപ്പെടുതി.
ഭൂപടം തലതിരിക്കുമ്പോൾ ഇംഗ്ലീഷ് വിലാസം https://ml.wikipedia.org/wiki/Bhoopadam_thalathirkkumbol
പി. പവിത്രൻ രചിച്ച സാഹിത്യ വിമർശന ഗ്രന്ഥമാണ് ഭൂപടം തല തിരിക്കുമ്പോൾ .
ഈ കൃതിക്ക്  2023-ലെ മികച്ച സാഹിത്യ വിമർശന ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്കു ലഭിച്ചു.
മലയാള നോവലിനെ മുൻനിർത്തി എഴുതിയ പഠനങ്ങളുടെ സമാഹാരമാണിത്.
പുരസ്കാരങ്ങൾ കേരള സാഹിത്യ അക്കാദമി പുരസ്കാരം അവലംബം ↑ https://www.dcbooks.com/kerala-sahithya-academy-award-2024.html
മെറ്റിസ് ഇംഗ്ലീഷ് വിലാസം https://ml.wikipedia.org/wiki/Metis_(moon) Metis as taken from Galileo spacecraft
വ്യാഴത്തിന്റെ ഏറ്റവും അടുത്തുള്ള ഉപഗ്രഹം ആണ് മെറ്റിസ് ( / ˈ m iː t [invalid input: 'ɨ'] s / MEE -təs ; ഗ്രീക്ക് : Μήτις ; ഇംഗ്ലീഷ് : Metis ) അഥവാ വ്യാഴം XVI .
1979ൽ വൊയേജർ സ്പെസ്ക്രാഫ്റ്റ് ആണ് ഈ ഉപഗ്രഹം ആദ്യമായി കണ്ടെത്തിയത്.
ഉപഗ്രഹത്തിന് പിന്നീട് യവനദേവനായ സീയൂസിന്റെ ആദ്യഭാര്യയായ മെറ്റിസിന്റെ പേര് നൽകുകയായിരുന്നു.
പിന്നീട് 1996ന്റെ തുടക്കത്തിലും 2003 സെപ്റ്റംബറിലും ഗലീലിയോ സ്പേസ്ക്രാഫ്റ്റ് ഉപഗ്രഹത്തിന്റെ പ്രതലത്തിന്റെ ചിത്രങ്ങളെടുത്തു.
മെറ്റിൽഡ (നോവൽ) ഇംഗ്ലീഷ് വിലാസം https://ml.wikipedia.org/wiki/Matilda_(novel)
ബ്രിട്ടീഷ് എഴുത്തുകാരനായ റൊആൽഡ് ദാലിന്റെ ബാലസാഹിത്യനോവലാണ് മെറ്റിൽഡ (Matilda).
1988ൽ ജൊനാദൻ കേപ് പ്രസിദ്ധീകരിച്ച ഈ കൃതി അതേ വർഷം തന്നെ ചിൽഡ്രൻസ് ബുക്ക് അവാർഡിന് അർഹമായി.
ഇംഗ്ലീഷ് കാർട്ടൂണിസ്റ്റായ ക്വൻടിൻ ബ്ലെയ്ക്ക് ആണ് പുസ്തകത്തിലെ ചിത്രരചന നടത്തിയത്.
പ്രശസ്ത നടിയായ കേറ്റ് വിൻസ്ലെറ്റിന്റെ ശബ്ദത്തിൽ പുസ്തകത്തിന്റെ ശബ്ദരൂപം പുറത്തിറക്കിയുണ്ട്.
2012ൽ സ്കൂൾ ലൈബ്രറിജേർണൽ അമേരിക്കൻ വായനക്കാരുടെ ഇടയിൽ നടത്തിയ സർവെ പ്രകാരം എക്കാലത്തേയും മികച്ച ബാലസാഹിത്യനോവലുകളിൽ മുപ്പതാം സ്ഥാനം മെറ്റിൽഡക്കാണ്.
ഇംഗ്ലണ്ടിലെ ബക്കിങ്ങാംഷയർ എന്ന ഗ്രാമത്തെ പശ്ചാത്തലമാക്കിയാണ് നോവൽ എഴുതിയിരിക്കുന്നത്.
4 വയസ്സുള്ള മെറ്റിൽഡ എന്നു പേരുള്ള പെൺകുട്ടിയാണ് ഇതിലെ പ്രധാനകഥാപാത്രം.
തന്റെ മതാപിതാക്കളിൽ നിന്നും എപ്പോഴും അവഗണന അനുഭവിച്ച പ്രായാതീതബുദ്ധിയുള്ള കഥാപാത്രമാണ് മെറ്റിൽഡ.
ഇത്തരം അവഗണനയ്ക്ക് തിരിച്ചടി എന്നോണം അവൾ വീട്ടുകാരെ ബുദ്ധിമുട്ടിച്ച് അസ്വസ്ഥരാക്കുകയും ചെയ്യുന്നു.
അവളിൽ ഉണ്ടായിരുന്ന അദൃശ്യശക്തിയെ ആദ്യകാലങ്ങളിൽ പ്രശ്നങ്ങൾ സൃഷ്ടിക്കാനാണ് ഉപയോഗിച്ചിരുന്നത്.
ചെറുപ്രായത്തിൽ തന്നെ അവൾ ഒരുപാടുനല്ല പുസ്തകങ്ങൾ വായിച്ചിരുന്നു.
തന്റെ ടീച്ചറായ ജന്നിഫെർ ഹണിയായിരുന്നു മെറ്റിൽഡയുടെ വളരെ അടുത്ത സുഹൃത്ത്.
ജന്നിഫെർ മെറ്റിൽഡയുടെ ബുദ്ധിപരമായ കഴിവുകൾ തിരിച്ചറിയുകയും അവളെ പരിഗണിക്കുകയും ചെയ്തിരുന്നു.
മെറ്റിൽഡയുടെ ജീവിതത്തിലൂടെ പോകുന്ന നോവൽ വായനക്കാരെ ഏറെ ചിരിപ്പിക്കുകയും ചിന്തിപ്പിക്കുകയും ചെയ്യുന്നു.
മെറ്റാലിക്ക ഇംഗ്ലീഷ് വിലാസം https://ml.wikipedia.org/wiki/Metallica
ഒരു അമേരിക്കൻ ഹെവി മെറ്റൽ സംഗീത സംഘമാണ് മെറ്റാലിക്ക .
1981ൽ കാലിഫോർണിയയിലെ ലോസ് ഏഞ്ചലസിൽ വച്ചാണ് ഈ ബാന്റ് സ്ഥാപിതമായത്.
ഡ്രമ്മറായ ലാർസ് അൾറിച്ച് ലോസ് ഏഞ്ചലസിലെ ഒരു പത്രത്തിൽ നൽകിയ ഒരു പരസ്യമാണ് ബാന്റിന്റെ രൂപവത്കരണത്തിന് വഴിതെളിച്ചത്.
മെറ്റാലിക്കയിലെ ആദ്യ അംഗങ്ങൾ ഇവരായിരുന്നു: അൾറിച്ച് (ഡ്രമ്മർ), ജെയിംസ് ഹെറ്റ്ഫീൽഡ് ( റിഥം ഗിറ്റാറിസ്റ്റ് , ഗായകൻ ), ഡേവ് മസ്റ്റൈൻ ( ലീഡ് ഗിറ്റാറിസ്റ്റ് ), റോൺ മക്ഗൗനി ( ബേസിസിറ്റ് ).
എന്നാൽ പിന്നീട് മക്ഗൗനിയും മസ്റ്റൈനും ബാന്റിൽ നിന്ന് പുറത്താക്കപ്പെട്ടു.
ക്ലിഫ് ബർട്ടൺ , കിർക്ക് ഹാമ്മെറ്റ് , എന്നിവർ യഥാക്രമം അവരുടെ സ്ഥാനത്തിൽ ബാന്റിലെത്തി.
മസ്റ്റൈന്റെ പുറത്താക്കൽ അദ്ദേഹവും മെറ്റാലിക്കയും തമ്മിൽ അനേകനാൾ നീണ്ടുനിന്ന ഒരു കലഹത്തിന് കാരണമായി.
മസ്റ്റൈൻ പിന്നീട് മെഗാഡെത്ത് എന്ന പേരിൽ പുതിയ ബാന്റ് ആരംഭിച്ചു.
1986 സെപ്ടംബറിൽ സ്വീഡനിലെ ലണ്ടിലെ പര്യടനത്തിനിടയിൽ മെറ്റാലിക്ക സഞ്ചരിച്ചിരുന്ന ബസ് നിയന്ത്രണം വിട്ട് മറിയുകയും ബസിനടിയില്പ്പെട്ട് ബർട്ടൺ മരണമടയുകയും ചെയ്തു.
രണ്ട് മാസത്തിനുള്ളിൽ ജേസൺ ന്യൂസ്റ്റെഡ് , ബർട്ടണ് പകരക്കാരനായെത്തി.
2001ൽ ന്യൂസ്റ്റെഡ് ബാന്റ് വിടുകയും അദ്ദേഹത്തിന് പകരമായി 2003ൽ റോബർട്ട് ട്രുജിലോ ബാന്റിലെത്തുകയും ചെയ്തു.
പല നിരൂപകരും 1986ൽ പുറത്തിറങ്ങിയ മെറ്റാലിക്കയുടെ " മാസ്റ്റർ ഓഫ് പപ്പറ്റ്സ് " എന്ന ആൽബത്തെ ലോകത്തെ ഏറ്റവും സ്വാധീനം ചെലുത്തിയ ഹെവി മെറ്റൽ ആൽബമായി കണക്കാക്കുന്നു.
1991ൽ പുറത്തിറങ്ങിയ മെറ്റാലിക്ക എന്നുതന്നെ പേരുള്ള ആൽബം മികച്ച സാമ്പത്തിക വിജയം നേടി.
മെറ്റാസിറ്റി ഇംഗ്ലീഷ് വിലാസം https://ml.wikipedia.org/wiki/Metacity
ഗ്നോം പണിയിടസംവിധാനത്തിൽ ഉപയോഗിക്കുന്ന വിൻഡോമാനേജരാണ് മെറ്റാസിറ്റി .
ഗ്നോം 3-ൽ മട്ടർ മാറ്റിസ്ഥാപിക്കുന്നതുവരെ, ഗ്നോം 2 ഡെസ്ക്ടോപ്പ് എൻവയോൺമെന്റാണ് ഉപയോഗിച്ചത്.
ഗ്നോം 2.x സീരീസ് സെഷനുകൾക്ക് സമാനമായ ഉപയോക്തൃ അനുഭവം നൽകുന്ന ഗ്നോം 3-നായുള്ള ഒരു സെക്ഷനായ ഗ്നോം ഫ്ലാഷ്ബാക്ക് ഇപ്പോഴും ഉപയോഗിക്കുന്നു.
ഹാവോക്ക് പെന്നിങ്ടണാണിതിന്റെ വികസനം തുടങ്ങിയത്.
ഇത് ഗ്നൂ അനുമതിപത്രപ്രകാരം പുറത്തിറക്കിയിട്ടുള്ള സോഫ്റ്റ്വെയറാണ് .
ഗ്നോം 2.2-ൽ മെറ്റാസിറ്റി അവതരിപ്പിക്കുന്നതിന് മുമ്പ്, ഗ്നോം അതിന്റെ വിൻഡോ മാനേജറായി എൻലൈറ്റൻമെന്റും പിന്നീട് സോഫിഷും(Sawfish) ഉപയോഗിച്ചു.
ഗ്നോം ഡെസ്‌ക്‌ടോപ്പിലേക്ക് സംയോജിപ്പിക്കാനാണ് മെറ്റാസിറ്റി രൂപകൽപ്പന ചെയ്‌തിരിക്കുന്നതെങ്കിലും, അത് പ്രവർത്തിപ്പിക്കേണ്ട ആവശ്യമില്ല, അതേസമയം ഗ്നോമിന് ആവശ്യമായ ഐസിസിസിഎം സ്‌പെസിഫിക്കേഷന്റെ ഭാഗത്തെ പിന്തുണയ്‌ക്കുകയാണെങ്കിൽ വ്യത്യസ്ത വിൻഡോ മാനേജർമാരോടൊപ്പം ഗ്നോം ഉപയോഗിക്കാം.
ഉപയോക്തൃ ഇന്റർഫേസ് കമ്പോണന്റസ് നിർമ്മിക്കാൻ ജിടികെ ഗ്രാഫിക്കൽ വിജറ്റ് ടൂൾകിറ്റ് ഉപയോഗിച്ചാണ് മെറ്റാസിറ്റി നിർമ്മിച്ചിട്ടുള്ളത്.
ഇത് അതിനെ തീം ആക്കുകയും മറ്റ് ജിടികെ ആപ്ലിക്കേഷനുകളുമായി ലയിപ്പിക്കുകയും ചെയ്യുന്നു.
യഥാർത്ഥത്തിൽ, മെറ്റാസിറ്റി ജിടികെ 2 ഉപയോഗിച്ചിരുന്നു, എന്നാൽ 3.12.0 പതിപ്പ് പ്രകാരം അത് ജിടികെ 3 ലേക്ക് പോർട്ട് ചെയ്തു.
പുതുമകളേക്കാൾ ലാളിത്യത്തിലും ഉപയോഗക്ഷമതയിലുമാണ് മെറ്റാസിറ്റിയുടെ ശ്രദ്ധ.
"നിങ്ങളിൽ മുതിർന്നവർക്ക് ബോറടിപ്പിക്കുന്ന വിൻഡോ മാനേജർ" എന്നാണ് അതിന്റെ രചയിതാവ് ഇതിനെ വിശേഷിപ്പിച്ചത്.
പല വിൻഡോ മാനേജഴ്സും മാർഷ്മാലോ ഫ്രൂട്ട് ലൂപ്പുകൾ പോലെയാണ്; അത് മാത്രമല്ല മെറ്റാസിറ്റി ചീരിയോസിനെയുംപ്പോലെയാണ്.
സോഫിഷിന്റെയോ എൻലൈറ്റിന്റെയോ സമൃദ്ധമായ ഓപ്ഷനുകളും പ്രവർത്തനക്ഷമതയും ആവശ്യമില്ല.
മെറ്റാസിറ്റി എഴുതിയതും ഗ്നോം ഡെസ്ക്ടോപ്പ് ലളിതമാക്കിയതും എന്തുകൊണ്ടാണെന്ന് വിശദീകരിക്കുന്ന ഒരു ഉപന്യാസം ഹാവോക് പെന്നിംഗ്ടൺ എഴുതി.
മെറ്റിൽഡ സ്മിത്ത് ഇംഗ്ലീഷ് വിലാസം https://ml.wikipedia.org/wiki/Matilda_Smith
കർട്ടിസിന്റെ ബൊട്ടാണിക്കൽ മാഗസിനിൽ ചിത്രങ്ങൾ പ്രസിദ്ധീകരിച്ചിരുന്ന ഒരു ബൊട്ടാണിക്കൽ ആർട്ടിസ്റ്റ് ആയിരുന്നു മെറ്റിൽഡ സ്മിത്ത് (1854-1926).
നാല്പതു വർഷമായി ന്യൂസിലന്റിന്റെ സസ്യജാലത്തെ വളരെ ആഴത്തിൽ ചിത്രീകരിക്കുന്ന ആദ്യത്തെ കലാകാരിയായിരുന്ന മെറ്റിൽഡ ക്യൂ റോയൽ ബൊട്ടാണിക് ഗാർഡനിലെ ആദ്യത്തെ ഔദ്യോഗിക ആർട്ടിസ്റ്റും, ലിന്ന്യൻ സൊസൈറ്റിയിലെ അസോസിയേറ്റായി പ്രവർത്തിച്ചിരുന്ന രണ്ടാമത്തെ വനിതയും ആയിരുന്നു.
M.Sm.
ജീവചരിത്രം കോർപ്സ് ഫ്ളവർ, അമോഫോഫല്ലസ് ടൈറ്റാനിയം by മെറ്റിൽഡ സ്മിത്ത് .
1891-ൽ "കർട്ടിസിൻസ് ബൊട്ടാണിക്കൽ മാഗസിനു" വേണ്ടി തയ്യാറാക്കിയ പ്ലേറ്റ്.
1889-ൽ ക്യൂ ഗാർഡൻസിൽ ഈ ചെടി ആദ്യമായി പൂവിടുമ്പോൾ സ്മിത്ത് വരച്ചു.
മെറ്റിൽഡ സ്മിത്ത് 1854 ജൂലായ് 30 ന് ബോംബെയിൽ ആണ് ജനിച്ചതെങ്കിലും ഒരു ചെറിയ കുട്ടിയായിരുന്നപ്പോൾ അവരുടെ കുടുംബം ഇംഗ്ലണ്ടിലേക്ക് കുടിയേറി.
ബോട്ടണിയിലും ബൊട്ടാണിക്കൽ കലയിലുമുള്ള അവരുടെ താൽപര്യങ്ങൾ അവരുടെ രണ്ടാമത്തെ കസിൻ ജോസഫ് ഡാൾട്ടൺ ഹുക്കറും , അവരുടെ മകളായ ഹരിയറ്റും ചേർന്ന് പ്രോത്സാഹിപ്പിച്ചു.
ഒടുവിൽ മെറ്റിൽഡ ഒരു ബൊട്ടാണിക്കൽ ചിത്രകാരിയായിത്തീരുകയും ചെയ്തു.
ഹൂക്കർ അന്നത്തെ ക്യൂ ഗാർഡൻറെ ഡയറക്ടറും, രേഖാ ചിത്രങ്ങളും, മാതൃകകളും മറ്റും വരക്കുന്ന കഴിവുള്ള ചിത്രകാരനും ആയിരുന്നതിനാൽ ചിത്ര പരിശീലത്തിനായി അദ്ദേഹം സ്മിത്തിനെ ക്യൂ ഗാർഡനിൽ എത്തിച്ചു.
കർട്ടിസിൻസ് ബൊട്ടാണിക്കൽ മാഗസിൻറെ പ്രധാന ആർട്ടിസ്റ്റ് ആയിരുന്ന വാൾട്ടർ ഹൂഡ് ഫിച്ചിന്റെ പ്രവർത്തനങ്ങളെ സ്മിത്ത് പ്രശംസിച്ചു.
വരയ്ക്കാൻ പരിമിതമായ പരിശീലനങ്ങൾ മാത്രം ലഭിച്ചിരുന്ന മെറ്റിൽഡയെ ചിത്രങ്ങൾ പ്രസിദ്ധീകരിക്കാൻ ഹൂക്കർ അവളെ പ്രോത്സാഹിപ്പിച്ചിരുന്നു.
1878-ലായിരുന്നു ആദ്യത്തെ ചിത്രം പ്രസിദ്ധീകരിച്ചത്.
ഫിച്ച് പല പുസ്തകങ്ങളുടെയും ചിത്രീകരണങ്ങളും തയ്യാറാക്കിയിരുന്നു.
ഇതിനെ സംബന്ധിച്ച ഒരു തർക്കം ഫിച്ചിനും ഹൂക്കറിനും ഇടയിൽ ഉയർന്നു വന്നു.
1877-ൽ ഫിച്ച് ദീർഘകാലാടിസ്ഥാനത്തിൽ മാസിക വിടാൻ ഇതു കാരണമായി.
ഇതിൻറെ പരിണതഫലമായായിരുന്നു സ്മിത്ത് മാസികയിലെ ഒരു പ്രധാന ചിത്രകാരിയാകാൻ തുടങ്ങിയത്.
ആദ്യം ഹാരിയറ്റ് ആനി തിൽത്ട്ടൻ ഡെയറിനുമൊപ്പം പ്രവർത്തിച്ചു.
1879-1881 ആ കാലഘട്ടത്തിൽ, മാസികയുടെ ഓരോ ഇഷ്യുവും 20-ഓളം ചിത്രങ്ങൾ ഉൾപ്പെട്ടിരുന്നു.
1887 ആയപ്പോഴേക്കും അവർ മാസികയുടെ ഏക ചിത്രകാരിയായി.
1898-ൽ അവർ മാസികയുടെ ഒരേയൊരു ഔദ്യോഗിക കലാകാരിയായി നിയമിതയായി.
1878 നും 1923 നും ഇടയിൽ നാൽപ്പത് വർഷങ്ങൾക്ക് ശേഷം, മാസികയ്ക്ക് വേണ്ടി 2,300 ഫലകങ്ങൾ സ്മിത്ത് വരച്ചു.
എണ്ണത്തിൽ ഫിച്ചിനെക്കാൾ 600 മാത്രം കുറവായിരുന്നു, എങ്കിലും സ്വന്തം ജീവിതത്തിൽ ഈ നേട്ടം കൈവരിച്ചതിൽ അവർക്കു വലിയ അംഗീകാരം ലഭിച്ചിരുന്നില്ല.
ഇരുപതാം നൂറ്റാണ്ടിന്റെ മദ്ധ്യത്തോടെ, കലാധ്യാപകനായ വിൽഫ്രെഡ് ബ്ലണ്ട്, തന്റെ കലയുടെ, "ആർട്ട് ഓഫ് ബൊട്ടാണിക്കൽ ഇല്യുസ്ട്രേഷൻ" എന്ന പുസ്തകത്തിൽ, കഴിവുകുറവുള്ളവളായി ചിത്രീകരിച്ചു സ്മിത്തിനെ തഴഞ്ഞിരുന്നു.
ചിത്രങ്ങളില്ലാത്ത സസ്യങ്ങളുടെ ഒരു റെക്കോഡ് സൃഷ്ടിക്കുന്നതിൽ അവരെ ഉപയോഗിച്ചു.
ഇത് വിക്ടോറിയൻ കാലഘട്ടത്തിൽ ആദ്യം സ്ത്രീകൾ ഈ ഫീൽഡിൽ കടന്നുവരുന്നതിനെ ശ്രദ്ധിക്കപ്പെടുകയും സസ്യശാസ്ത്രം, ബൊട്ടാണിക്കൽ കലകളെ നിരന്തരമായി വിലയിരുത്തുകയും ചെയ്തു.
സ്മിത്തിന്റെ ക്യൂ ഗാർഡനുമായി ഉണ്ടായിരുന്ന നീണ്ട ബന്ധത്തിൽ 1,500 പ്ലേറ്റുകൾ ഐക്കോൺസ് പ്ലാൻറേറമിൻറെ വാല്യങ്ങളായി സൃഷ്ടിച്ചു.
ക്യൂവിലെ സസ്യങ്ങളുടെ സ്മാരകമായി നടത്തിയ സർവ്വേയിൽ ഹൂക്കർ ഇത് എഡിറ്റു ചെയ്തിരുന്നു.
1354-ാമത്തെ പ്ലേറ്റിൻറെ തുടക്കത്തിനുശേഷം ഈ പരമ്പരയിലെ ഏകചിത്രകാരിയായിരുന്നു.
അവർ പ്ലേറ്റ് ചെയ്യാൻ തിരഞ്ഞെടുക്കുന്നിടത്തോളം കാലം അവരെ നിലനിർത്താൻ അവർക്ക് ആവശ്യമായ ഫണ്ട് അനുവദിച്ചിരുന്നു.
ക്യൂവിന്റെ ലൈബ്രറിയിൽ അപൂർണ്ണമായ വോള്യങ്ങളിൽ നിന്ന് കാണാതായ ഫലകങ്ങളുടെ പുനർനിർമ്മാണവും അവർ ചെയ്തിരുന്നു.
മെറ്റിൽഡ ന്യൂസിലാൻഡിന്റെ സസ്യശാസ്ത്രത്തെ വിപുലമായി ചിത്രീകരിക്കുന്ന ആദ്യത്തെ ബൊട്ടാണിക്കൽ ആർട്ടിസ്റ്റായി തീർന്നു.
ഉണങ്ങിയതും, പരന്നതും, ചിലപ്പോൾ വികലമായ മാതൃകയിൽ നിന്ന് വിശ്വസനീയമായ ദൃഷ്ടാന്തങ്ങൾ സൃഷ്ടിക്കുന്നതിനുള്ള അവരുടെ കഴിവിനെ പ്രത്യേകിച്ചും അഭിനന്ദിച്ചു.
സ്മിത്ത് ചിത്രീകരിച്ച പ്രസിദ്ധീകരണങ്ങൾ Cheeseman, T. F. (1914) Illustrations of the New Zealand flora .
Wellington, John Mackay.
ചിത്രശാല Illustrations by Matilda Smith in Curtis's Botanical Magazine Pandanus furcatus , 1916.
Costus spectabilis , 1905.
Passiflora sanguinolenta , 1900.
Echinocereus fendleri , 1880.
Phyteuma comosum , 1880.
Lilium henryi , 1891.
Lonicera hispida (as L. chaetocarpa ), 1919.
Matilda Smith എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം പുറം കണ്ണികൾ www.plant.illustrations.org/artist.php?id_artist=106 A gallery of 4663 plant illustrations by Matilda Smith.
Retrieved 27 May 2018.
കൂടുതൽ വായനയ്ക്ക് Matilda Smith and painting the titan arum Archived 2018-03-26 at the Wayback Machine .
Tucson Cactus and Succulent Society Newsletter January 2018
മെറ്റാവർസ് ചില സോഫ്‌റ്റ്‌വെയർ പ്ലാറ്റ്‌ഫോമുകൾക്ക് മെറ്റാവേർസ് പര്യവേക്ഷണം ചെയ്യാൻ ഒരു വെർച്വൽ റിയാലിറ്റി ഹെഡ്‌സെറ്റ് ആവശ്യമാണ്.
സയൻസ് ഫിക്ഷനിൽ , വെർച്വൽ റിയാലിറ്റി (വിആർ), ഓഗ്മെന്റഡ് റിയാലിറ്റി (എആർ) ഹെഡ്‌സെറ്റുകൾ എന്നിവ ഉപയോഗിച്ച് സുഗമമാക്കുന്ന, സാർവത്രികവും ആഴത്തിലുള്ളതുമായ വെർച്വൽ ലോകമെന്ന നിലയിൽ ഇന്റർനെറ്റിന്റെ സാങ്കൽപ്പിക ആവർത്തനമാണ് " മെറ്റാവേർസ് ".
സംഭാഷണ പ്രയോഗത്തിൽ, സാമൂഹികവും സാമ്പത്തികവുമായ ബന്ധത്തിൽ ശ്രദ്ധ കേന്ദ്രീകരിക്കുന്ന 3D വെർച്വൽ ലോകങ്ങളുടെ ഒരു ശൃംഖലയാണ് "മെറ്റാവേസ്".
"മെറ്റാവേഴ്സ്" എന്ന പദം 1992 ലെ സയൻസ് ഫിക്ഷൻ നോവലായ സ്നോ ക്രാഷിൽ നിന്ന് " മെറ്റാ ", " യൂണിവേഴ്സ് " എന്നിവയുടെ ഒരു പോർട്ട്മാന്റോ എന്ന നിലയിലാണ് ഉത്ഭവിച്ചത്.
നിമജ്ജനത്തിനുള്ള വർദ്ധിച്ചുവരുന്ന ആവശ്യങ്ങൾ കാരണം മെറ്റാവേർസ് വികസനം വിർച്വൽ റിയാലിറ്റി സാങ്കേതികവിദ്യയുടെ പുരോഗതിയുമായി ബന്ധപ്പെട്ടിരിക്കുന്നു.
ഇന്റർനെറ്റിന്റെ വികേന്ദ്രീകൃത ആവർത്തനത്തിനുള്ള ആശയമായ Web3, മെറ്റാവേർസ് വികസനത്തിലുള്ള സമീപകാല താൽപ്പര്യത്തെ സ്വാധീനിച്ചിട്ടുണ്ട്.
പബ്ലിക് റിലേഷൻസ് ആവശ്യങ്ങൾക്കായുള്ള വിവിധ അനുബന്ധ സാങ്കേതിക വിദ്യകളുടെയും പ്രോജക്റ്റുകളുടെയും വികസന പുരോഗതിയെ പെരുപ്പിച്ചു കാണിക്കാൻ Web3 ഉം മെറ്റാവേഴ്സ് ഉം buzzwords   ആയി ഉപയോഗിക്കുന്നു.
സോഷ്യൽ മീഡിയയും വീഡിയോ ഗെയിം വ്യവസായങ്ങളും മൊത്തത്തിൽ അഭിമുകീകരിക്കുന്ന വെല്ലുവിളികൾ ആയ വിവര സ്വകാര്യത, ഉപയോക്തൃ ആസക്തി, ഉപയോക്തൃ സുരക്ഷ എന്നിവ മെറ്റാവേഴ്സിൽ നിന്ന് ഉടലെടുക്കുന്നവയാണ്.
മെറ്റാമെറ്റീരിയൽ ഇംഗ്ലീഷ് വിലാസം https://ml.wikipedia.org/wiki/Metamaterial
പദാർത്ഥത്തിലും നാനോ സാങ്കേതികവിദ്യയിലും നൂതന സാധ്യതകൾ നൽകുന്ന പദാർത്ഥങ്ങളാണ് മെറ്റാമെറ്റീരിയലുകൾ .
റോഡ്ജർ ആന്ഡ് വാൽസർ എന്ന ടെക്സാസ് സർവകലാശാലയിലെ ശാസ്ത്രജ്ഞനാണ് മെറ്റാമെറ്റീരിയൽ എന്ന വാക്കിന്റെ ഉപജ്ഞാതാവ്.
ഇവ നിരവധി സവിശേഷതകളുള്ള പദാർത്ഥങ്ങളാണ്.
നെഗറ്റീവ് അപവർത്തനാങ്കമാണ് ഇവയുടെ മുഖ്യ സവിശേഷത.
അതുകൊണ്ട് പ്രകാശത്തോട് മറ്റു പദാർത്ഥങ്ങൾ പ്രതികരിക്കുന്നത് പോലെയല്ല ഇവ പ്രതികരിക്കുക.
വസ്തുവിൽ തട്ടി പ്രതിഫലിക്കുന്ന പ്രകാശം കണ്ണിൽ പതിക്കുമ്പോഴാണ് വസ്തുവിനെ കാണാൻ സാധിക്കുന്നത്.
എന്നാൽ മെറ്റാമെറ്റീരിയലുകൾ പ്രകാശത്തെ പ്രതിഫലിപ്പിക്കാതെ അവയെ പുറകോട്ട് വളക്കുന്നു.
അതിനാൽ മെറ്റാമെറ്റീരിയൽ കൊണ്ടുണ്ടാക്കിയ കവചംകൊണ്ട് ഏതെങ്കിലും വസ്തുവിനെ മറച്ചാൽ വസ്തുവോ കവചമോ കാണാൻ സാധിക്കില്ല.
പുറത്തേക്കുള്ള കണ്ണികൾ Nanophotonics group Archived 2013-06-15 at the Wayback Machine .
Prof. Min Qiu .
Royal Institute of Technology (KTH).
ETA Archived 2012-12-25 at the Wayback Machine .
research group.
Prof. Christophe Caloz .
Polytechnique Montréal .
Metamaterials .
Electromagnetics Group.
George Eleftheriades .
The Engheta Group Archived 2013-02-05 at the Wayback Machine .
Nader Engheta .
University of Pennsylvania .
Electromagnetic Metamaterials .
Fraunhofer FHR .
Antennas Research Group .
Prof. Yang Hao .
University of London .
Inano Group Archived 2012-12-06 at the Wayback Machine .
Prof. M. Saif Islam .
UC Davis .
Mediums with Negative Phase Velocity .
Prof. Akhlesh Lakhtakia .
Penn State University .
Condensed Matter Theory Group Archived 2016-03-03 at the Wayback Machine .
Sir John Pendry .
Imperial College .
Computational Nano Materials Group Viktor Podolskiy (Assoc. Prof.).
UMass Lowell .
Shvets Research Group Archived 2009-03-15 at the Wayback Machine .
, University of Texas at Austin – US David Smith's research group Archived 2008-07-05 at the Wayback Machine .
— Duke University — US Costas Soukoulis at IESL, Greece — Photonic, Phononic MetaMaterials Group Srinivas Sridhar's Group Northeastern University Irina Veretennicoff's research group , Vrije Universiteit Brussel — Belgium Christophe Craeye's research group Archived 2016-03-03 at the Wayback Machine .
– Belgium Martin Wegener's Metamaterials group Archived 2011-08-09 at the Wayback Machine .
Universität Karlsruhe (TH) — Germany Georgios Zouganelis's Metamaterials Group Archived 2021-02-26 at the Wayback Machine .
– NIT — Japan] Xiang Zhang's group – UC Berkeley – US Sergei Tretyakov's group – Helsinki University of Technology, Finland Gengkai Hu's group Archived 2012-10-29 at the Wayback Machine .
– Beijing Institute of Technology, (PRC) Institute of Applied Phyisical Problems – BSU – Belarus] Centre for Photonic Metamaterials , University of Southhampton
മെറ്റാബോളൈറ്റ് ഇംഗ്ലീഷ് വിലാസം https://ml.wikipedia.org/wiki/Metabolite
ബയോകെമിസ്ട്രിയിൽ , ഉപാപചയ പ്രവർത്തനം അഥവാ മെറ്റബോളിസത്തിന്റെ ഒരു ഇന്റർമീഡിയറ്റ് അല്ലെങ്കിൽ അന്തിമ ഉൽപ്പന്നമാണ് മെറ്റാബോളൈറ്റ് എന്ന് അറിയപ്പെടുന്നത്.
ചെറിയ തന്മാത്രകൾക്കാണ് ഈ പദം സാധാരണയായി ഉപയോഗിക്കുന്നത്.
മെറ്റബോളൈറ്റുകൾക്ക് ഇന്ധനം, ഘടന, സിഗ്നലിംഗ്, എൻസൈമുകളിലെ ഉത്തേജക അല്ലെങ്കിൽ തടസ്സപ്പെടുത്തൽ ഫലങ്ങൾ, അവയുടെ തന്നെ ഉൽപ്രേരക പ്രവർത്തനം (സാധാരണയായി ഒരു എൻസൈമിന്റെ കോഫാക്ടറായി), പ്രതിരോധം, മറ്റ് ജീവികളുമായുള്ള ഇടപെടൽ (ഉദാ: പിഗ്മെന്റുകൾ , ഒഡോറന്റ്സ്, ഫെറോമോണുകൾ ) എന്നിവയുൾപ്പെടെ വിവിധ പ്രവർത്തനങ്ങൾ ഉണ്ട്.
പ്രൈമറി മെറ്റാബോളൈറ്റ് സാധാരണ "വളർച്ച", വികസനം, പുനരുൽപാദനം എന്നിവയിൽ നേരിട്ട് ഉൾപ്പെടുന്നു.
വ്യാവസായിക മൈക്രോബയോളജി വലിയ തോതിൽ ഉൽപ്പാദിപ്പിക്കുന്ന ഒരു പ്രൈമറി മെറ്റാബോളൈറ്റ് ആണ് എഥിലീൻ .
സെക്കന്ററി മെറ്റാബോലൈറ്റ് പ്രൈമറി മെറ്റാബോളൈററുകളിൽ നിന്നു വിരുദ്ധമായി "വളർച്ച", വികസനം, പുനരുൽപാദനം എന്നിവയിൽ  നേരിട്ട് ഉൾപ്പെടുന്നില്ല, എന്നാൽ അവയ്ക്ക് സാധാരണയായി ഒരു പ്രധാന പാരിസ്ഥിതിക പ്രവർത്തനം ഉണ്ട്.
ആൻറിബയോട്ടിക്കുകളും റെസിൻ, ടെർപെൻസ് തുടങ്ങിയ പിഗ്മെന്റുകളും ഉദാഹരണങ്ങളിൽ ഉൾപ്പെടുന്നു.
ചില ആൻറിബയോട്ടിക്കുകൾ പ്രൈമറി മെറ്റബോളൈറ്റുകളെ മുൻഗാമികളായി ഉപയോഗിക്കുന്നു, ഉദാഹരണത്തിന് ആക്റ്റിനോമൈസിൻ, ഇത് പ്രൈമറി മെറ്റാബോളൈറ്റായ ട്രിപ്റ്റോഫനിൽ നിന്ന് സൃഷ്ടിക്കപ്പെട്ടതാണ്.